पाएं अपने शहर की ताज़ा ख़बरें और फ्री ई-पेपरडाउनलोड करें
कस्टमर से कैरी बैग के नाम पर 19 रुपए वसूलना बिग बाजार को काफी महंगा पड़ा है। चंडीगढ़ डिस्ट्रिक्ट कंज्यूमर कमीशन ने कैरी बैग के चार्जेज लेने पर बिग बाजार पर 5 हजार रुपए जुर्माना लगाया है जो उन्हें कंज्यूमर लीगल एड अकाउंट में जमा करवाने होंगे। इसके अलावा 1100 रुपए मुकदमा खर्च देना होगा और 100 रुपए हर्जाना भरना पड़ेगा। यानी 19 रुपए वसूलने पर बिग बाजार को 6200 रुपए चुकाने होंगे।
कंज्यूमर कमीशन ने मनीमाजरा के सहदेव शर्मा की शिकायत पर ये फैसला सुनाया है। सहदेव ने शिकायत में बताया दिसंबर 2019 को वे एलांते मॉल स्थित बिग बाजार के स्टोर पर शॉपिंग करने गए थे। वहां उन्होंने सामान खरीदा और जब वे बिल देने लगे तो उसमें 19 रुपए कैरी बैग के शामिल किए। उन्होंने इस बात का विरोध किया क्योंकि स्टोर पर कहीं भी ये नहीं लिखा था कैरी बैग के अलग चार्जेज देने होंगे। लेकिन स्टाफ ने उनकी एक न सुनी। जिसके बाद सहदेव ने बिग बाजार के खिलाफ कंज्यूमर कमीशन में शिकायत दी।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn